

**Туристік қызметті лицензиялау мәселелері**

***Күшін жойған***

Қазақстан Республикасы Үкіметінің қаулысы 2000 жылғы 7 ақпан N 179. Күші жойылды - Қазақстан Республикасы Үкіметінің 2009 жылғы 19 қыркүйектегі N 1411 Қаулысымен

      *Ескерту. Қаулының күші жойылды - ҚР Үкіметінің 2009.09.19.* N 1411 *Қаулысымен.*

      "Лицензиялау туралы" Қазақстан Республикасының 1995 жылғы 17 сәуірдегі  Заңына сәйкес Қазақстан Республикасының Үкіметі қаулы етеді:

     1.<\*>

     2.<\*>

*Ескерту. 1,2-тармақтардың күші жойылды - ҚР Үкіметінің 2001.09.14. N 1213* қаулысымен *.*

        3. Қазақстан Республикасы Үкіметінің кейбір шешімдеріне мынадай толықтырулар енгізілсін:

     1) <\*>

     2) "Қазақстан Республикасы Президентінің 1995 жылғы 17 сәуірдегі N  2201 қаулысын жүзеге асыру туралы" Қазақстан Республикасы Үкіметінің 1995 жылғы 29 желтоқсандағы N  1894 қаулысына (Қазақстан Республикасының ПҮАЖ-ы, 1995 ж., N 41, 515-құжат):

     көрсетілген қаулымен бекітілген Лицензиялауға жататын қызмет түрлеріне лицензия беруге уәкілетті мемлекеттік органдардың (лицензиарлардың) тізбесі мынадай мазмұндағы 36-тармақпен толықтырылсын:

     "36. Қазақстан Республикасының

     Туризм және спорт жөніндегі

     агенттігі                                   туристік қызмет";

     3) <\*>

*Ескерту. 3)-тармақшаның күші жойылды - ҚР Үкіметінің 2004.10.29. N* 1130 *, 1)-тармақшаның күші жойылды - 2006.03.15. N* 168 *қаулыларымен .*

       4. Осы қаулы қол қойылған күнінен бастап күшіне енеді және жариялауға жатады.

*Қазақстан Республикасының*

*Премьер-Министрі*

Қазақстан Республикасы

Үкіметінің 2000 жылғы

7 ақпандағы N 179

қаулысымен

бекітілген

**Туристік қызметке қойылатын біліктілік талаптары**

      1. Қазақстан Республикасының азаматтарын және шетелдік туристер Қазақстан Республикасының аумағында қабылдау мен қызмет көрсету, шетелге туристік сапарларды ұйымдастыру, транзиттік туристерге қызмет көрсету (жеке адамдардың гид-аудармашы, нұсқаушы, методист және топты алып жүруші қызметін көрсетуінен басқа) жөніндегі туристік қызметті жүзеге асыру құқығына лицензия алуға үміткер өтініш берушіге қойылатын біліктілік талаптары мыналар болып табылады:

      1) тиісті білім деңгейіне жауап беретін немесе туризм саласында бір жылдан кем емес практикалық жұмыс тәжірибесі бар қызметкерлердің болуы;

      2) әзірленген туристік бағыттар мен туристік қызмет көрсету бағдарламасының болуы;

      3) туристерді қабылдау және қызмет көрсету үшін материалдық-техникалық базаның (немесе ниет шарттарының), оның ішінде орналастыру орындарының, туристік жабдықтардың, көліктің, туристік ұйымның кеңсесіне арналған үй-жайдың болуы;

      4) жарнамалық-ақпараттық қызмет бағдарламасының болуы;

      5) сақтандыру ұйымдарымен туристік қызметті сақтандыру туралы және жолаушыларды тасымалдаушылармен жасалған шарттардың (ниет шарттарының) болуы.

      2. Тиісті білімі немесе арнайы курстарды бітіргені туралы құжаттың болуы гид-аудармашының, нұсқаушының, методистің және топты алып жүрушінің қызметіне қойылатын біліктілік талабы болып табылады.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК